Document ID: 32008R0447

KOMISSION ASETUS (EY) N:o 447/2008,
annettu 22 päivänä toukokuuta 2008,
neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen kirjanpidon ja meno- ja tuloilmoitusten sekä menojen korvaamista koskevien edellytysten osalta maataloustukirahaston ja maaseuturahaston yhteydessä annetun asetuksen (EY) N:o 883/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 42 artiklan 5 ja 7 kohdan,
sekä katsoo seuraavaa:
(1)
Komission asetuksen (EY) N:o 883/2006 (2) 4 artiklan 3 kohdassa säädetään, että 2 kohdan b alakohdassa säädetty yhteenvetoilmoitus tiedoista (T 103) on lähetettävä komissiolle myös paperiversiona. Jäsenvaltioiden ja komission välinen tietojenvaihtomenettely on kehittynyt yhteisen maatalouspolitiikan rahoituksen puitteissa hallinnoitavien turvallisten sähköisten järjestelmien, joihin toimijoilla on pääsy, käyttöönoton vuoksi, ja sen vuoksi kyseinen paperiversiona toimittaminen ei ole enää tarpeen ja se voidaan sen vuoksi poistaa, erityisesti sen aiheuttaman hallinnollisen taakan vuoksi.
(2)
Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) 150 artiklan 3 kohtaa on muutettu, ja sen mukaan maataloustukirahaston juoksevista hallintomenoista voidaan tästä lähtien tehdä seuraavan varainhoitovuoden määrärahoja koskevia ennakkositoumuksia. Nämä sitoumukset eivät saa kuitenkaan olla enemmän kuin kolme neljäsosaa kuluvan varainhoitovuoden vastaavista määrärahoista. Näiden ennakkositoumuksiin sovellettavien uusien edellytysten huomioon ottamiseksi asetuksen (EY) N:o 883/2006 8 artiklan 3 kohtaa olisi muutettava.
(3)
Neuvoston asetuksen (EY) N:o 1782/2003 (4) 95 ja 96 artiklassa säädettyjä lypsylehmäpalkkioita ja lisätukia vastaavat, tuensaajille myönnettävät määrät sisällytetään vuodesta 2007 alkaen suoritettavien suorien tukien osalta tilatukijärjestelmään asetuksen (EY) N:o 1782/2003 47 artiklan 2 kohdan mukaisesti. Lisäksi syrjäisimpien alueiden liha-alan tukijärjestelmän soveltamista koskevista yksityiskohtaisista säännöistä 3 päivänä helmikuuta 2005 annettu komission asetus (EY) N:o 188/2005 (5) on kumottu asetuksella (EY) N:o 793/2006 (6). Sen vuoksi edellä mainittuja toimenpiteitä vastaavia määriä ei pitäisi enää ottaa huomioon suorien tukien enimmäismääriä laskettaessa, siten kuin siitä on säädetty asetuksen (EY) N:o 883/2006 9 artiklan 2 kohdan b alakohdassa. Kyseistä laskentaa olisi kuitenkin mukautettava yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa (EY) N:o 1782/2003 säädettyjen suorien tukien vapaaehtoista mukauttamista koskevista säännöistä sekä asetuksen (EY) N:o 1290/2005 muuttamisesta 27 päivänä maaliskuuta 2007 annetussa neuvoston asetuksessa (EY) N:o 378/2007 (7) käyttöön otetun tuen vapaaehtoista mukauttamista koskevien säännösten huomioon ottamiseksi.
(4)
Sen vuoksi asetusta (EY) N:o 883/2006 olisi muutettava.
(5)
Tässä asetuksessa säädetyt toimenpiteet ovat maatalousrahastojen komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 883/2006 seuraavasti:
1)
Poistetaan 4 artiklan 3 kohta.
2)
Korvataan 8 artiklan 3 kohta seuraavasti:
”3. Jos jäsenvaltioiden seuraavaksi varainhoitovuodeksi ilmoittamat kokonaismenot ylittävät kolme neljäsosaa kuluvan varainhoitovuoden kokonaismäärärahoista, asetuksen (EY, Euratom) N:o 1605/2002 150 artiklan 3 kohdassa tarkoitetut ennakkositoumukset ja vastaavat kuukausimaksut myönnetään suhteellisesti menoilmoitusten perusteella enintään 75 prosenttiin asti kuluvan varainhoitovuoden määrärahoista. Komissio ottaa huomioon jäsenvaltioille korvaamatta jääneen määrän tulevia korvauksia koskevissa päätöksissään.”
3)
Korvataan 9 artiklan 2 kohdan b alakohta seuraavasti:
”b)
joka tapauksessa varainhoitovuonna N+2 ja sitä seuraavina vuosina maksetut tuet ovat asianomaisen jäsenvaltion osalta tukikelpoisia vain
i)
sille asetuksen (EY) N:o 1782/2003 liitteissä VIII tai VIII a säädettyyn kansalliseen enimmäismäärään asti, joka koskee sitä varainhoitovuotta edeltävää vuotta, jonka aikana tuki on maksettu, jos mainitun asetuksen III osastossa säädettyä tilatukijärjestelmää sovelletaan, tai
ii)
sille asetuksen (EY) N:o 1782/2003 143 b artiklan 3 kohdassa vahvistettuihin vuotuisiin kokonaismäärärahoihin asti, jotka koskevat sitä varainhoitovuotta edeltävää vuotta, jonka aikana tuki on maksettu, jos kyseisessä artiklassa säädettyä yhtenäisen pinta-alatuen järjestelmää sovelletaan.
Edellä i ja ii alakohdassa tarkoitettuja kansallista enimmäismäärää tai vuotuisia kokonaismäärärahoja joko
-
alennetaan asetuksen (EY) N:o 1782/2003 10 artiklassa säädetyllä tuen mukauttamisella,
-
alennetaan asetuksen (EY) N:o 378/2007 1 luvussa säädetyllä tuen vapaaehtoisella mukauttamisella,
-
korotetaan asetuksen (EY) N:o 1782/2003 12 artiklassa säädetyllä tuen lisämäärällä,
-
korotetaan asetuksen (EY) N:o 378/2007 1 artiklan 3 kohdan toisessa alakohdassa säädetyllä tuen lisämäärällä, tai
-
oikaistaan asetuksen (EY) N:o 1782/2003 11 artiklassa säädetyllä mukautuksella.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Asetuksen 1 artiklan 1 kohtaa sovelletaan kuitenkin varainhoitovuodesta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 2008.

Labels: 4
15
19
6